अख़बार सिटी एक्सप्रेस के मुताबिक़ दोनों ज़ेजियांग प्रांत के संपन्न परिवारों से संबंधित हैं. बताया जाता है कि परिवारों ने इस राशि पर इसलिए सहमति जताई क्योंकि आठ चीन में शुभ अंक माना जाता है.दूल्हे की तरफ़ से दुल्हन और उसके परिवार को धन देना आम बात है.सिटी एक्सप्रेस के संवाददाता ने बताया है कि यह पुरुष और उनकी मंगेतर का पारिवारिक नाम हुआंग है और दोनों 20 साल की उम्र के आसपास हैं. दोनों पिछले तीन महीने से एक दूसरे से मिलते रहे हैं.सोशल मीडिया पर तस्वीरें और ख़बरों से जुड़ी वेबसाइटों पर बांस की टोकरियों में रखे 100 युआन के बैंक नोटों की गड्डियां दिखाई गई हैं. इसके अलावा मंगेतर के परिवार के लिए बक्सों में उपहार ले जाते तस्वीरें लगाई गईं हैं.संवाददाताओं का अनुमान है कि बैंक नोटों का वज़न कुल क़रीब 102 किलो रहा होगा. इन्हें ले जाने के लिए 18 कुलियों को लगाया गया था.दुल्हन के भाई ने सिटी एक्सप्रेस को बताया है, ‘’सुरक्षा की वजह से हमने अकाउंटेंट्स को यह उपहार बैंक में रखने को कह दिया है.’’अभी यह साफ़ नहीं है कि मंगनी की रस्म कब हुई. मगर यह घटना चीनी सोशल मीडिया पर गर्मागर्म बहस का मुद्दा बनी हुई है. माइक्रोब्लॉग सिना वीबो पर इसे लेकर दो लाख टिप्पणियां की गई हैं.कई ऑनलाइन यूज़रों ने इस उपहार का मज़ाक भी उड़ाया है और होने वाले दूल्हे को ‘तुहाओ’ यानी असंस्कृत अमीर की तरह पेश किया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)